LidanRubinov/Halacha-QA huggingface dataset:
שאלה: ומשביע לכל חי רצון?: "פותח את ידך ומשביע לכל חי רצון", איך מסבירים, הרי יש אנשים שמתו ברעב?
תשובה: שאלת שאלה יפה ולקח לי קצת זמן לגבש את התשובה שנראית בעיני. לדעתי יש כאן ערבוב בין שני תחומים. הפסוקים "עיני כל אליך ישברו ואתה נותן להם את אכלם בעתו, פותח את ידיך ומשביע לכל חי רצון" וכו' נאמרים כהבעת התפעלות מהבריאה המופלאה של הקב"ה, שבה יש לכל בעלי החיים מערכת של מזון שעל ידה הוא ממשיך להתקיים. וזהו אחד מפלאי הבריאה, שהקב"ה סידר לכל בעל חי דרך שעל ידה הוא משיג מזון, ונכתב על כך רבות בספרי הטבע. העיקרון הזה נכון גם לגבי בני האדם שגם להם נתן הקב"ה דרכים להשיג את מזונם. פסוק זה אינו מתכוון לעסוק בכל התמונה כולה. בתוך העולם המופלא שברא הקב"ה יש גם סבל, יש בעלי חיים שמתים ברעב ואפילו בני אדם. מציאות חריגה זו מעוררת כמובן שאלה, שנכתב עליה במסגרות רבות, אולם כאמור לא זה הנושא של הפסוק. אם היינו שואלים את דוד המלך איך אנשים מתים ברעב, לדעתי התשובה היתה שהאחראי לכך הוא המין האנושי, שקיבל עולם כל כך יפה ועשה בו הרבה נזקים, במישור הרוחני ובמישור הגשמי, שגרמו לכך שאנחנו לא יכולים כרגע לקלוט את כל הטוב שהקב"ה רוצה להשפיע לנו. לסיכום: נושא הפסוק הוא תיאור הבריאה המופלאה שברא הקב"ה, שלכל בעל חי יש דרך להשיג מזון. הוא אינו עוסק בתמונה השלמה הכוללת את קלקוליו של המין האנושי, שגרמו לכך שיש בעלי חיים ובני אדם שמתים. הרב יעקב כהן
שאלה: הצבעה בבחירות כמינוי שליח: האם הצבעה למפלגה היא כמינוי שליח, כאשר במידה והמפלגה עוקרת דת העוונות חלים על המצביע למרות שכוח הצבעתו שולי, ואם הוא תמך במפלגה תורנית כל מעשה מצווה הנעשה ע"י המפלגה מזכה אותו במצווה?
תשובה: כל אדם הבוחר במפלגה מסוימת, הרי הוא ממנה את חברי המפלגה לשליחים שלו, מתוך אמונה שהם יעשו את מה שהוא מצפה מהם, תוך הסתמכות על מצע המפלגה. אם הם משנים את דרכם, הרי שלפי דין תורה אפשר לומר להם "לתיקוני שדרתיך, ולא לעיוותי" (לתקן שלחתיך ולא לקלקל) והשליחות בטלה. אבל כיום המדיניות היא שאחרי שמישהו נבחר, אי-אפשר לומר לו מדוע הוא משנה את מדיניותו. לכן, כל מי שמצביע למפלגה הרי הוא עושה אותם לשליחים שלו, והוא אחראי למה שהם יעשו. ואם זו מפלגה שהולכת נגד התורה או שיכול להיות שתלך נגד התורה, הרי שהוא מסייע לדבר עבירה, ולכן יש להצביע למפלגה שברור שלא תלך נגד התורה.
שאלה: הכשר למוצרי קוסמטיקה: ברצוני לייבא מוצר קוסמטי, המיוצר משמנים מהצומח למריחה על הגוף, ואני מעוניין לשווקו למגזר החרדי והמסורתי. האם מוצר כזה מצריך הכשר?
תשובה: לא.
שאלה: הוספת שם לבני: המליצו לי להוסיף שם לבני (עקב בעיות בריאות), שמו הוא איליי וברצוני להוסיף לו את השם רואי או רועי. מה צריך לעשות כדי להוסיף שם?
תשובה: ראשית כל רפואה שלמה לבנך. אם הוא חולה מאוד יש סדר אמירת פרקי תהלים מסוימים במניין אנשים לפחות ובסופו יש תפילה לרפואת החולה ושינוי השם. סדר זה נמצא בספרי תהילים מיוחדים. יש העושים זאת ליד הכותל ויש העושים זאת בחצות לילה אך אין המקום והזמן מעכבים.
שאלה: שם לבן - "זלמן" : בד"כ איננו מתייעצים בענייני שמות, אך כעת התעוררה בעייה. שם סביו של אשתי היה זלמן. הוא היה מורה הוראה, רב וצדיק גדול כפי שהעידו עליו גדולי הדור הקודם באירופה. אביה של אשתי מאד מעוניין שנקרא לבננו בשם זלמן. לנו אין התנגדות עקרונית, אלא מספר בעיות: א. השם הזה מאד לא מקובל בחברה שבה אנו חיים. העניין יכול לשים את ילדינו ללעג. ב. נראה לנו, שאין כל משמעות לשם. מה רע בשמות האבות למשל.? 1. האם לקרוא לילד בשם זה? 2. האם יש עניין לקרוא בשם זה אולי כשם שני. אבל אז יש חשש הגיוני שלא ייעשה כל שימוש בשם השני. אין בכך פגם? 3. האם הרב היה קורא לילד בשם זה?
תשובה: הביאו בחשבון אם הילד לא יסבול משם לא מקובל בחברה. זלמן הוא שלמה, מדוע שלא תקראו לו בשם עברי מכובד זה.
שאלה: חינוך לעין טובה: רציתי לקבל רעיונות כיצד אפשר לחנך את ילדתנו בת 5 לעין טובה, כיון שלאחרונה היא מרבה להתנגד לדברים חדשים ולעניות דעתי תגובותיה נובעות גם מקנאה.
תשובה: דוגמא אישית זהו המפתח לחינוך. ככל שיהיה לכם עליה עין טובה כך גם היא תתרגל לכך. ההתנגדות שלה לדברים חדשים לא נובעת מחסרון בעין טובה אלא בכך שהיא לפעמים מרגישה שהדבים באים אליה בכפיה ובלי להתחשב ברצונותיה. תנסו עד כמה שאפשר לשתף אותה בכל הדברים שנוגעים לה. בהצלחה.
שאלה: מסורת נגד השו"ע ומסורת נגד חידוש הלכה: ההלכה שבה נאמר כי: "שמע בני מוסר אביך ואל תיטוש תורת אימך" היא מדאורייתא או מדרבנן, מפני שיש לי חבר שהוא אדם דתי לכל דבר ועניין אך נראה שאביו אינו לובש ציצית ועד היום הוא לא נהג ללבוש ציצית מפני שאביו לא נהג כך, וכן מדאורייתא נקבע שאין חובה לילבוש ציצית כשאין בגד בעל ארבע כנפות, אך חכמים קבעו שחובה לשים ציצית ודבר זה ניקבע כהלכה על כל ישראל. אז איך על חברי לינהוג?
תשובה: גם אם אביו לא נהג כך רצוי שהוא ילבש ציצית כמנהג גוברין יהודאין.
שאלה: חתונה ואזכרה באותו חודש: האם ניתן לקיים באותו חודש אזכרה (6 שנים למות אבי הכלה) וחתונה?
תשובה: אין בעיה עם דבר כזה, ותמיד צריך להרגיש שהנשמה של האבא נמצאת גם כן בחתונה ושמחה בשמחה. הרב יאיר פרייליך
שאלה: מאה ברכות - ממתי עד מתי?: האם ההלכה של מאה ברכות נמנית מערב עד ערב או מבוקר עד בוקר? ואם זה מערב עד ערב אז זה מתחיל מתפילת ערבית?
תשובה: מתפילת ערבית בערב, עד תפילת ערבית הבאה.
שאלה: אבל בפורים: מה הדינים לגבי אבל תוך 12 חודש בפורים (פרט לכך שאינו מקבל משלוח מנות): 1. מסיבת פורים בערב? 2. השתכרות בסעודה, והשתתפות בסעודה בכלל? ומה הדין אם לא תהיה מוסיקה בסעודה, או שבגלל שזו סעודת מצווה יהיה מותר? 3. אם בכל זאת מגישים לי משלוח מנות האם לקבל (האם זה משנה אם זה חילוני?) או להסביר שאסור?
תשובה: 1. לאבל אסור להשתתף במסיבות פורים למיניהן. 2. אבל עושה סעודת פורים, אבל לא ישתכר בסעודה זו, אלא שותה יותר מהרגלו. 3. אם מביאים לאבל משלוח מנות בפורים, יאמר "הרי זה כאילו התקבלתי", והשולח יוצא ידי חובת משלוח מנות. חשוב להדגיש שאמירת "כאילו התקבלתי" מועילה לאבל בלבד, ולא לכל אחד שמביאים לו משלוח מנות. בנוסף, אפשר לשלוח לאחד מבני הבית.
שאלה: גניבת דעת לילדה קטנה: יש לנו ברוך ה בת בת שנתיים. לפעמים קורה שאני מבקשת ממנה לעשות משהו ומבטיחה לה דבר מה כשאני יודעת שאין בכוונתי לתת לה אותו (בד"כ היא שוכחת שהבטחתי לה), האם מותר לי להבטיח לה משהו בלי לקיים, והאם מותר לי להגיד לה שהכנתי משהו (כגון עוגה) לכבודה, למרות שהכנתי את הדבר לכל בני הבית?
תשובה: אכן יש להמנע מלהבטיח ולא לקיים, גם אם מדובר בילדה קטנה. גם לומר דבר שאינו נכון יש להמנע. זו לא רק שאלה של חינוך אלא גם מבחינתך צריך להתרחק מכל אמירה שאינה אמת.
שאלה: ברוקולי של סנפרוסט: לאחרונה פורסם שהרבנות הראשית הסירה את הכשרות ממוצרי ברוקולי של סנפרוסט וכו בגלל בעיית חרקים. מה דינם של מוצרים שנקנו לפני פרסום הודעת הרבנות - האם חייבים לזרוק או האם ניתן לאכול אותם? מה דין מוצרים שבחנויות? על החבילות אין תאריך יצור ברור יש קודים. ומה דין מוצרים שיש בהם ברוקולי, כגון: שניצל טבעול וכדומה.
תשובה: צריך לברר ברבנות ממתי התחילה בעיה זו, והאם אפשר לברר על-פי התאריכים והקודים איזה מוצרים בכלל האיסור, ואיזה מוצרים מלפני תקופת האיסור. אם אי-אפשר לברר, הרי שיש כאן חשש איסור תורה, ותמכור את המוצר לגוי. וכן הדין במוצרים שבהם יש ברוקולי, שצריך לברר על כשרותו של הברוקולי. שאלת המשך: הרב ענה שאם הברוקולי עובר תהליך של הרתחה ובישול אזי נראה שאין לחשוש יותר לתולעים. האם אין בזה בעיה של בישולי עכו"ם, הרי אי אפשר לאכול ברוקולי כפי שהוא, חי. אם כן, איך הרב התיר את הדבר? תשובה: בשאלה התייחסתי לנקיות הברוקולי מתולעים ולא לענין בישולי נכרים, ולכן אתה צודק בהערתך שיש בזה משום בישולי נכרים. על-כל פנים כבר כתבתי שצריך להיות משגיח על כל התהליך, לוודא שאכן הכל נעשה כראוי.
שאלה: חתונה מעורבת לחוזרים בתשובה: חזרתי עם אשתי בתשובה לפני כ-5 חודשים, יש לי 3 ילדים בני 3,6,9, שתי בנות גדולות ובן קטן. בשבוע הבא יש לנו חתונה משפחתית בפעם הראשונה מאז שחזרנו בתשובה, וכל המשפחה הינה חילונית. החתונה כמובן מעורבת ובעבר בזמן היותינו חילוניים היינו רוקדים הרבה באירועים המשפחתיים. א. כיצד עלינו לנהוג? ב. כיצד להדריך את הילדים לנהוג?
תשובה: אתם יכולים לבוא לחתונה ואם האוכל כשר אפשר לאכול. אך אסור לרקוד ריקודים מעורבים. וגם לא ראוי להסתכל מהצד על ריקודים מעורבים. אתם בודאי מסבירים לילדים את הצעדים שלכם לחזרה בתשובה, תמשיכו להסביר שאתם נמנעים מלעשות דברים האסורים על פי התורה. אך אינכם צריכים להסביר כל דבר למה אסור, זה תעשו במשך הזמן. חזקו ואימצו. כל ישראל ישובו בתשובה, ואשרי מי שמקדים לעשות זאת.
שאלה: כבוד הבריות הדוחה קריאת מגילה: כאשר לא הולכים לקריאת מגילה משום כבוד הבריות כשיש מת, האם זה אומר שכבוד הבריות הוא למת שנמצא ברחוב, או לבריות שיש להם צער מזה שהמת שם?
תשובה: גם וגם.
שאלה: האם הבאת מתנה לחברה מותרת?: האם הבאת מתנה לחברה מותרת, האם זה ספק קידושין, ומדוע?
תשובה: נהגו להקל במסירת מתנות כי היום לא מקדשים כך.
שאלה: לימוד במקום חילוני: אני לומדת באוניברסיטה חילונית מאוד, אני סובלת שם,אני הייתי רוצה ללמוד תואר שני, אך אני מפחדת שאני פשוט אקרוס, גם אם אני אלמד במקום עם גוון תורני יותר. רציתי לשאול מה הצעתך? אני די לבד בשוני שלי שם, וזו כבר השנה האחרונה שלי.
תשובה: אני מבין ששאלתך לגבי השנה הבאה שבה את רוצה ללמוד לתואר שני. אך לא הבנתי ממה את פוחדת אם מהשפעה שתפגע באמונתך. אם זה הפחד אסור לקחת סיכון ואין ללמוד במקום כזה שיש בו סכנת נפשות רוחנית. אם התכוונת לשאלה אחרת נא להסביר לי למה התכוונת.
שאלה: ערכאות במקרה של הפסד כספי: התעוררה בעייה מחלוקת בקשר לזכויות במקרקעין במושב. מראש, אני מעוניין לפתור את המחלוקת בדרכי במידה ולא אוכל לפתור את הבעייה בדרכי אאלץ להגיש תביעה נגד המושב. המושב לא רואה את עצמו כפוף להלכה היהודית, אלא לחוקי המדינה ולהם בלבד, למרות זאת, ייתכן ובמידה ואגיש את התביעה לבי"ד לענייני ממונות, המושב יסכים ואף יחתום על שטר בוררות. אולם, עורך הדין שמסייע לי ומבין בתחום המקרקעין אמר לי, שאם אחליט לפנות לבי"ד אמצא את עצמי מול שוקת שבורה מכמה טעמים: א. ייתכן ופסיקת ביה"ד לא תתיישב עם הדין הישראלי ולא יהא בכך כל תועלת. ב. ע"פ נסיונו, ייתכן וביה"ד יראה את הדברים כ"קניין דברים" וכ"דבר שלא בא לעולם" ולא יתחשב בזכויות שנוהגות על פי המשפט הישראלי. ג. חשש שפסיקת בית הדין תרע את מצבי. אינני יודע מה לעשות. מחד, אינני מוכן לוותר על קצה קצהו של הדין היהודי. מאידך, אני עלול להפסיד זכויות, שעל פי המשפט הישראלי, שייכות לי. האם במקרה כזה ניתן לתבוע בבית משפט? באיזה מקרה אוכל לתבוע בבית משפט?
תשובה: אסור לתבוע ולדון בבית משפט שדן שלא כדין התורה אלא כחוקי עמים אחרים, ומבואר בשולחן ערוך בחושן המשפט סימן כו, שאיסור זה חמור הוא משום שיש בזה הרמת יד בתורת משה רבינו ע"ה, וחילול שם שמים, עיין שם. מלבד זאת כל ממון שאינו מגיע לך על פי דין התורה, ותקבל אותו על ידי בית משפט, הרי ממון זה גזל בידך ואתה מחוייב להשיבו. על כן חייבים לתבוע תחילה בבית דין שדן על פי התורה, ובמידה והנתבע יסרב, בית הדין ייתן לך רשות לתבוע את המגיע לך בבית משפט משום שיש להם את היכולת לכוף את הנתבע לשלם לך. ובאופן כזה אין הרמת יד בתורה ח"ו. בנוסף על כך אף אם הם יסרבו, ותינתן לך רשות לתבוע בבית משפט ראוי להתייעץ לפני כן עם רב או דיין שהוא בקי בדיני ממונות על מנת שיוכל לומר לך אם ועד כמה באמת מגיע לך בעניין זה על פי דין התורה. אף בעניין החשש שבבית דין מצבך יורע, כדאי להתייעץ כנ"ל. ובעזרת ה' שומר מצוה לא יידע דבר רע, ורק ו בכבוד רב, הרב יוסף ללום.
שאלה: עדות מוקלטת בבית הדין: כבר תקופה שאני מעורב בסיכסוך. יש בידי הוכחות שאחד מהם אינו צודק בדרישות. יש בידי חומר שהקלטתי (עדות והוכחות) שיתכן שיסייעו לצד השני להוכיח את חפותו ולסייע בעריכת דין צודק. משום מה יש לי פחד לתת את החומר משום שהקלטתי את זה בלי ידיעת הצד המוקלט. וגם בגלל הפחד שארכוש לי שונא לכל החיים. קיים גם חשש שאולי עשיתי כאן משהו נגד ההלכה, ועכשיו לפני שאעשה צעד בלתי הפיך אני שואלת האם על פי הלכה מותר לי לתת את החומר המוקלט לשימוש בית הדין או לא? (מדובר בתמלילי שיחות טלפוניות שונות ביני לבין אחד הצדדים).
תשובה: א. החוק אוסר להקליט אדם ללא ידיעתו. גם ההלכה מן הסתם אינה רואה זאת בעין יפה. ב. ספק אם ביה"ד יקבל את התמלילים כראיה כי הצד השני יוכל לטעון שנעשתה בהם עריכה והם מזויפים. יש גם מחלוקת בין הפוסקים אם טביעות עין דקלא מהווה ראיה, מאידך יתכן שביה"ד יעשה בהם שימוש כל שהוא בתור אסמכתא מסייעת. ג.הצעתי לפנות למזכירות ביה"ד בשאלה אם ביה"ד יקבל את התמלילים. ד. אם ביה"ד יסכים לקבלם ראוי לתתם לשם הוצאת הצדק לאור, למרות אי הנעימות שתיגרם.
שאלה: איסור הדלקת אור בשבת וחור באוזן: 1)רציתי לשאול מהו האיסור המדוייק להדלקת אור בשבת? 2) האם מותר או אסור לעשות חור שני באוזן ומדוע?
תשובה: א. בהדלקת אור   חוט המתכת שבמנורה מתלהט ונעשה גחלת, ויש בכך משום מלאכת הבערה (יש אומרים שהאיסור הוא מהתורה ויש אומרים שמדרבנן). איסור נוסף הוא בסגירת מעגל חשמלי, לדעת רוב הפוסקים זהו איסור דרבנן של 'מוליד' (הולדת זרם), ויש אומרים שזהו איסור תורה של עושה כלי. להרחבה אפשר לעיין בספרים העוסקים בחשמל בשבת, למשל בספר 'מנוחת אהבה' פרק כ"ד. ב. אין איסור בעשיית חור שני באוזן, השאלה היא אם הדבר כדאי, ולדעתי שאלה זו צריכה להיבחן במבחן המניע הפנימי. אתה צריך לחשוב מה גורם לך לרצות זאת. אם הרצון לעשיית חור שני נובע מרצון להיגרר אחרי אחרים, מרצון להביע מרד או סתם מרצון להיראות 'זרוק' אז הדבר כמובן לא כדאי. הרב יעקב כהן
שאלה: תפילת נשים: מסיבת בת מצווה שכוללת תפילת מנחה של שבת לנשים בלבד, עם קריאת התורה בברכות על-ידי נשים, האם אסורה או מותרת? האם אישה המשתתפת בזה יכולה לשמש כבלנית או בתפקיד ציבורי אחר?
תשובה: הוצאת ספר תורה לנשים בלבד במסיבת בת-מצוה מזכירה לי מנהגים של הרפורמים, וצריך לבדוק מהיכן בא רעיון כזה. ואישה שהשתתפה בכזה דבר, אין לפסול אותה עקרונית מכל דבר של דת וקדושה, אלא שיש לבדוק אחריה. ובאופן כללי קשה לענות, וצריך לבדוק כל אישה לגופה.
שאלה: הכי טוב - דבר תורה לפני קריאת התורה: ראיתי שנוהגים בהרבה מקומות שהרב אומר דבר תורה בשבת אחרי הכנסת ספר-תורה ולפני קדיש. והרי מופיע במשנה-ברורה (הלכות קריאת התורה בשבת) שלא יעשו כך, מפני שהקדיש עולה גם על "אשרי" שאחרי "אב הרחמים", וזה עושה הפסק?
תשובה: נכון, יש בזה בעיה, אבל אין אפשרות אחרת וזהו הרע במיעוטו. שהרי אם יחכו עד אחרי מוסף, הקהל ילך כבר לביתו, ואם יעשו זאת לאחר קריאת ההפטרה, הרי שספר-התורה ממתין מחוץ לארון-הקודש, והדבר לא ראוי. הכי טוב להנהיג שהרב יאמר דברי תורה לפני קריאת התורה.
שאלה: ברכה על בשמים: מה מברכים על בושם שלא ברור אם הוא עשוי מחומר טבעי או כימי?
תשובה: ברכתם בורא מיני בשמים.
שאלה: איבדתי את ההתלהבות: בזמן האחרון איבדתי את ההתלהבות שלי, אני פחות צוחק, יותר שקול, אני צריך גירויים הרבה יותר חזקים כדי להתלהב, בקיצור, אני נהיה אדיש יותר ויותר לסביבה שלי. אם הרב יוכל, בבקשה כתוב לי מס דרכים ע"מ לחזור למצב בו הייתי הרבה יותר "מתלהב".
תשובה: אין לי מספיק מידע על מה שהיה לך. אולם באופן כללי אני יכול לומר שהרצון לחזור למה שהיה אינו רצון בונה. כדאי לחפש דרכים חדשות. לא כדאי להתרפק על העבר אלא להשתדל לבנות את העתיד לאור העבר. כנראה שמה שאינך מתלהב כמו בעבר משום שאתה בשלב חדש בחייך. במקרים רבים בשנה הראשונה להתמדה בתורה שמחים מעצם היכולת ללמוד יום שלם. ברגע שזה נהיה מובן מאליו אדם מחפש דבר אחר בשביל יוכל לשמוח בו. גם אתה במקום להתמקד בעבר נסע לבנות דברים חדשים שישמחו אותך ואת סביבתך. גם אם אתה בלב אדיש כדאי שתעשה פעולות חיצוניות שמראות כאילו אתה מתרגש. בהצלחה.
שאלה: כספי מעשר כמתנות לאביונים ומחצית השקל: האם אפשר שמתנות לאביונים ומחצית השקל וכן קמחא דפסחא יהיו מכספי מעשר כספים או שהם צריכים להיות מחוץ לכספי המעשר כספים?
תשובה: כל הדברים האלו הם חוץ מכספי מעשר כספים.
שאלה: דיבור אחרי ברכת "המפיל": האם בברכת "המפיל" יש אפשרות לא לחתום בשם ה, ואז אפשר לדבר אחרי? האם אסור לדבר בכלל אחרי ברכת "המפיל"? האם יש הבדל אם אומרים לפני חצות או אחרי?
תשובה: מה שכתוב שלא לדבר אחרי ברכת "המפיל", זהו דין לכתחילה, ומי שדיבר אחרי ברכת "המפיל", לא הפסיד את הברכה. ולכן עדיף שלא תשנה ממטבע שטבעו חכמים בברכות, ותשתדל לא לדבר ולהסמיך את הברכה לשינה. ואם נאלצת לדבר, לא הפסדת את הברכה.
שאלה: זימון פעמיים: האם אדם יכול לזמן פעמיים, לדוגמה אכלתי על שולחן, ויש שבעה אנשים כולל אותי. שלושה החליטו ללכת, ושלושה האחרים יזמנו אח"כ. מותר לזמן עם שתי הקבוצות?
תשובה: מותר לזמן, אם המשכת לאכול אחר הזימון הראשון.
שאלה: צורך נפשי לומר תחנון: האם מותר לומר תחנון (וידוי ו או נפילת אפיים) בימים בהם לא אומרים תחנון, כאשר אני מרגיש צורך נפשי לומר תחנון?
תשובה: תחנון היא תפילה ככל התפילות, וכמו שלא מתפללים שחרית בצהרים, כך לא אומרים תחנון בימים שקבעו שאין אומרים בהם תחנון.
שאלה: עץ של שכן שמלכלך את כל החצר שלי : אני גר בבית דו משפחתי ולשכן שלי בדירה הצמודה יש עץ ערבה בוכיה, שעליו וענפיו מלכלכים את כל הגינה חצר וכניסה לביתי, הרבה פעמים ביקשתי מהשכן להוריד את העץ שמלכלך, אבל הוא בשלו. אני מצויין מראש שהחצר היא לא הכי מטופחת ומסודרת, אבל כמות העלים היא עצומה ביותר, בכל רוח שיש באזור, כל הליכלוך מגיע לחצר ביתי במיוחד מהעץ של השכן.
תשובה: בהנחה שהעץ גדל רק בשטח של השכן, הרי שמן הדין לא ניתן לכפות את השכן לסלק את העץ או לנקות, שכן נפסק בשולחן ערוך ביחס לנזקים של אילן (בחושן המשפט סימן קנה סעיף לב) 'וכשם שזה חופר בתוך שלו, זה נוטע בתוך שלו'. בכל אופן כדאי וראוי לשמור על ה ושכנות טובה, ולדבר עמו על המצב הבעיתי שנוצר, לשכנעו לתת יד בנקיון העלים, ולא להתקוטט או לריב על דברים מעין אלו. בכבוד רב, הרב חננאל פאטשינו.
שאלה: פסיקת הלכה על דעת עצמי: הרב ענה "צריך להיות בטוחים שגם גדולי ישראל למדו את הסוגיא, ולכן אין זה פשוט ללכת נגד הכרעתם. יש כללים בפסיקה, ולא כל מי שלמד את הסוגיא יכול לעשות כמו שנראה לו ממסקנת הסוגיא". אבל מה הדין ברגע שלמדתי את הסוגיה כדעת אחד הראשונים או האחרונים (כך ש"יש לי עץ להיתלות עליו") שלא נפסק בשו"ע לדוג כדעת הרמב"ם, או לחילופין כאחת הדעות שהובאו בשו"ע אך לא נפסקו להלכה (המחבר לאשכנזים והרמ"א לספרדים)?
תשובה: הגמרא במסכת סנהדרין (ו ע"א) אומרת שיש אפשרות שלדיין תהיה טעות "בשיקול הדעת", כלומר, נחלקו תנאים ואמוראים בסוגיא מסוימת ולא נפסקה הלכה, והעולם נהג כדרך מסוימת, והדיין נקט כדרך השניה, הרי שיש אפשרות למי שיצא מחויב בדין להחזיר את הדין אחורה, מפני שהדיין לא פסק כמו שמקובל לפסוק. מכאן אנחנו רואים שמתחשבים במה שמקובל לפסוק, ואין לזוז מזה. וזהו ההבדל בין פרשנות לפסיקה, שבפרשנות מותר לפרש איך שאתה רוצה, אבל בפסיקה-אין לזוז ממה שמקובל. כך כתבו הרשב"ם בפירושו לתורה והתוספות יום-טוב.
שאלה: קריאה בתורה, הבדלה וקידוש לבנה: א. מה עושים בפרשה מחוברת (למשל "תזריע - מצורע") לגבי הקריאה בימי שני וחמישי ומנחה של שבת? מה קוראים, את העלייה הראשונה של הפרשה הראשונה או השניה?. ב. מה קרה אם שכחתי במוצאי שבת לומר בתפילה "אתה חוננתנו"? צריך לחזור לראש התפילה? יש חילוק באיזה קטע נזכרתי? ג. אם אני אומר "ברוך המבדיל בין קודש לחול" לפני הבדלה, מותר לי לעשות מלאכות? ד. בקידוש לבנה חייבים לענות 3 פעמים "עליכם ל "? אם כן, מה עושים אם לא אומרים לי " עליכם"? אני מדבר על הענייה, ולא על ה" עליכם".
תשובה: א. את העליה של הפרשה הראשונה. ב. עד שאמרת שם ה' בברכת אתה חונן אפשר לחזור, אחר כך אסור לחזור. ג. מותר (שו"ע סימן רצט סעיף י), אבל לאכול מותר רק אחרי הבדלה על הכוס (שם סעיף א). ד. נהגו לפנות לאחרים ולומר 3 פעמים ' עליכם', אבל אין מנהג להשתדל לענות לאחרים. הרב יעקב כהן
שאלה: הרב הגאון?: מדוע מצמידים לכל רב את המילה "גאון", האם הם דומים אכן לתקופת הגאונים?
תשובה: צדקת. התואר הזה מוגזם (להוציא גאונים אמיתיים בעלי כשרונות ייחודיים ובעלי התמדה גדולה) אך נהגו בו מתוך ידיעה שאין הכוונה בדרך כלל לגאונות אמיתית. אכן יש מקומות שאין מכנים כל רב בתואר גאון. למשל "תחומין" לא מכנה את הרבנים בתואר זה.
שאלה: ברכות הנהנין בטפילה מעורבת: מה הדין בטפילה המעורבת (כגון סלט פירות קצוץ דק שבו הרוב ממין העץ ומעורבות גם מעט חתיכות ממין האדמה) וטפילה הנאכלת עם העיקר להתאימה (וכגון חצי אשכולית שפיזר מעט סוכר מעליה) כאשר אוכל מעט מן הטפילה לבד בשני מקרים: א)במהלך אכילת המאכל ב) לאחר שהעיקר הסתיים- האם עדיין תיפטר בברכת העיקר?. מהו הגדר בזה - האם כל עוד הרוב נאכל יחד נפטרת הטפילה?
תשובה: בדרך כלל מברך על העיקר ופוטר את הטפילה. אך אם סיים את העיקר ואוכל את הטפילה לבד מברך על הטפילה.
שאלה: זכירת מחיית עמלק: נראה לי שעניין הזכרת מחיית עמלק פעם בשנה (בלי קשר לתאריך) נלמד מגזירה על המת שתשתכח מליבנו לאחר י"ב חודש. האם לנוהגים להזכיר מחיית עמלק כל יום אחר התפילה (בתוך ו הזכירות), יש בכלל עניין שאנשים אלו יקיימו את המצווה פעם שנית עם הציבור בפרשת זכור?
תשובה: לפי הרא"ש החיוב הוא מדאורייתא, ורק כך יוצאים ידי חובה, ולפי הרמב"ם יש חיוב מדרבנן לקרוא את פרשת "זכור" מתוך ספר-תורה. ממילא יוצא שלפי כל השיטות, גם אם הנך אומר את ששת הזכירות, הנך חייב לשמוע פרשת "זכור" מתוך ספר-תורה.
שאלה: מעשר כספים לאחותי החיילת: האם מותר לי לעשר תרומה ממשכורתי החודשית לאחותי החיילת, או שאני חייבת לתת את זה לצדקה?
תשובה: נקדים כי קיימת מחלוקת בין הפוסקים האם מעשר כספים הוא חובה (מהתורה או מדרבנן) או מנהג טוב. מי שרוצה להקל ולסמוך על הסוברים שאין זו חובה גמורה, רשאי, ובפרט אם יש קושי כלכלי. אולם יש לזכור שאף פעם לא מפסידים מקיום מצוות צדקה! מעשר כספים יש לתת לדבר מצוה, כגון לארגוני חסד, לצדקה, לחיזוק לימוד התורה וארץ ישראל, וכו'. אם בן משפחה נקלע לקושי כלכלי אז כמובן ניתן לתת גם לו מכספי המעשר, שהרי בכך מקיימים מצוות צדקה, ולא עוד אלא שהוא קודם לאחרים. הרב יעקב כהן
שאלה: להזכיר את המת: לפני פחות משנה נפטר סבי. לפעמים כשאני מברכת ברכה מסוימת, אני אומרת אחרי הברכה לעילוי נשמת. (ואת שמו של סבי) איני בטוחה שאני נוהגת נכון, כי הרי יש עלינו חובה לברך ואני מרגישה כאילו שאני מברכת על מנת להזכיר את סבי. האם יש בכך איזשהי בעייה הלכתית?
תשובה: את צודקת בהרגשתך, בברכות אין זה ראוי לייחסם לעילוי נשמת מישהו שנפטר.
שאלה: קשיים שונים: אני בחור עם הפרעה נפשית (לא מחלה) בעבר ההייתי מתפלל 3 תפילות ביום, בזמן האחרון לא הרגשתי טוב מבחינה נפשית וכתוצאה מזה ירדתי ממספר התפילות ביום ולאחרונה אני כמעט ואינני מתפלל בכלל, הן בגלל זה שאיני רואה תשובה לתפילותיי ובקשותיי מזה זמן ארוך (חודשים אם לא שנים). בנוסף יש לי בעיה עם ילדיי בגיל ההתבגרות. הבן אינו חובש כיפה וכהנה הבת משועממת כל הזמן ויש גם רצון ללכת לרחוב פשוטו כמשמעו היא טוענת שהיא מרוסקת מכל המשפחה והמשפחה המורחבת בכלל וכל הסובבים אותה ואני עובד עצות מה לעשות, היו גם מחשבות אובדניות ומחשבות לביצוע התאבדות.
תשובה: לגבי התפילות תשתדל להתפלל כמה שאתה יכול. ואף אם אינך נענה עתה, בעז"ה בהמשך יפעלו תפילותיך. לגבי חינוך הילדים אתה חייב להתייעץ עם מחנך או רב שמכיר אותך את ילדיך. רק מי שמכיר יוכל לתת לך עצה מועילה. בהצלחה.
שאלה: איפור לבנים בפורים: האם יש בעיה באיפור הפנים לבנים או בנות בפורים?
תשובה: לבנות אין בעיה. לבנים יש בעיה של לא ילבש. אך יש סומכים על כך שבפורים התירו לגבר ללבוש בגדי אישה וכן להפך. אך הדבר אינו מוסכם.
שאלה: צריך קניין חוזר?: לפני שהתחתנו, הלכתי עם אשתי לבחור טבעת ושילמתי לבעל החנות מקדמה בעבור הטבעת בסך חצי מערכה של הטבעת. כאשר הטבעת הייתה מוכנה אשתי הלכה לבד לחנות מפני שאנחנו לא גרנו באותה עיר, ושילמה את ההפרש מכספה ולאחר מכן אמרה לי שהיא כיוונה לתת לי את הכסף במתנה. מה הדין במקרה כזה האם יש קניין?. או שמא צריך לעשות קניין שוב?ואם כן איך?
תשובה: מכיוון שאתה התכוונת לקנות את הטבעת וגם שלמת עליה (למרות שלא שילמת את כל הסכום), בנוסף לכך אשתך לא התכוונה בשעת קבלת הטבעת בחנות לקנות את הטבעת, ורק שילמה בשליחותך על מנת לעזור לך, אין לכם מה לחשוש והקידושין תקפים. ובעז"ה תזכו להקים בית נאמן בישראל לאורך שנים רבות טובות ונעימות. בכבוד רב, הרב יהודה אודסר.
שאלה: הורים שלא מקפידים על השבת: אנחנו זוג צעיר אשר נשוי כחצי שנה אנחנו שובתים כרגע שבתות לסירוגין אצל ההורים. אנחנו זוג אשר שומרים שבת כהלכתה טהרת משפחה כשרות וכו.אני בעל קורא בבית הכנסת. בבית הורי שומרים שבת כהלכתה עם כל המשתמע מכך. הבעיה מתחילה כאשר אצל הורי אשתי. יש להם בבית שתי קומות, כאשר אני ואשתי נמצאים בחדר בקומה הראשונה ושומרים שבת כהלכתה, חמותי מדליקה טלוויזה בשבת מיום שישי בחדרה אשר בקומה השניה, וגם היא מכבה את האור בסלון ובחדר אוכל באמצע הלילה ביום שישי. הדבר גורם לי עוגמת נפש (יש לציין שאין בישול או דבר דומה בביתם, הכל כמו שצריך עם פלטת שבת ואינם חס ו נוסעים) בשבת שאנחנו אצלם, אני כמעט כל השבת בבית הכנסת ואשתי בחדר לומדת דינים והלכות של אישה. חמי אדם דתי שיש לו מורת רוח מחילול שבת של חמותי. השאלה האם מותר לי לעשות שבת אצלם או שמא אסור, האם אני שותף לחילול שבת, מה עלי לעשות?
תשובה: אמנם אין אתם עוברים איסור ממש כאשר אתם בביתם. אבל איך אפשר להיות באוירה כזו בשבת. ולכן נראה לי שעליכם לומר להורים שאתם מרגישים לא טוב להיות בבית שהטלוויזה פתוחה בשבת. ואתם מעתה רוצים להשאר בביתכם. יש להניח שבמשך הזמן האמא תחליט לותר על הטלויזה כדי שאתם תבואו. ולגבי כיבוי החשמל תסדרו להורים שעון שבת ולא תהיה סיבה לכבות בידיים.
שאלה: נישוק האצבעות לאחר ק"ש: לאחר שגומרים לומר את הפסוק הראשון של קריאת-שמע (ואת הפסוק שבלחש), יש אנשים שמורידים את כף היד מהעיניים ומנשקים את קצות האצבעות. מהו המקור למנהג זה? האם הוא ראוי?
תשובה: לא ידוע לי על מקור למנהג זה.
שאלה: צבא הגירוש לישראל?: האם אפשר לקרוא לצה ל צבא הגירוש לישראל אחרי כל מה שקרה בקיץ האחרון?
תשובה: עיקר תפקידו של צה"ל להגן על העם והארץ, שזו מצווה גדולה, ובכך הוא עוסק כמעט כל הזמן, ולכן אף שצה"ל הוכתם על ידי העוון החמור של גירוש יהודים והחרבת ישובים בגוש קטיף, מכל מקום שמו נקרא אחר רוב עיסוקו. אמנם אפשר להבין את הקשיים ביחס כלפי צה"ל. נקווה שבמהרה יחזרו כולם בתשובה שלמה והכתמים שעל בגדי הצבא יכובסו.
שאלה: לימוד תורה מול התנגדות הורים: יש לי חניך בשמינית. והוא רוצה מאוד ללמוד בישיבה גבוהה בעזרת השם. אך הבעיה שלו שההורים שלו ממש מתנגדים שהוא ילך לישיבה, ועוד לישיבה גבוהה. הויכוח שלו עם ההורים ממש מלווה בריב וכעס ושטנה כך שהוא אפילו מתבטא בצורה כזו שהוא מוכן לשבת בישיבה, ולא לנסוע חודשים הביתה. אנא כבוד הרב תן לי את העצות שאני יכול לאמר לבחור כזה. אם אפשר אני אשמח למקורות בענין.
תשובה: על פי ההלכה רשאי הבן ללכת ללמוד תורה גם אם ההורים מתנגדים לכך. אין לשמוע להורים כאשר זה בניגוד להלכה. וההלכה אומרת ללכת לישיבה וללמוד תורה. על כן אתה צריך לחזק אותו ללכת ללמוד בישיבה גבוהה. אני מניח שההורים ישלימו עם המצב כשיתברר להם שהבן עומד על שלו ולא מוותר. ועל פי הנסיון אוכל לומר שלבסוף ההורים אפילו שמחים על כך שהבן גדל בתורה.
שאלה: לא מוכנה לשיר התקווה!: אני מדריכה בבנ ע, ויש לי חניכה שלא שרה את התקווה, היא טוענת שהמדינה בגדה בנו בקיץ האחרון ואין צורך לשיר להלל ולשבח ואולי כביכול להתגאות במדינה. איך אני אסביר לה שכן צריך לשיר את התקווה ומה שקרה בקיץ האחרון לא קשור?
תשובה: צריך להסביר שיש הבדל בין המדינה, שהיא דבר טוב, ועצם קיומה הוא קידוש ה' וקיום מצוות ישוב הארץ, ובין הממשלה, שלעיתים חוטאת כמו הממשלה האחרונה, ויש לבקר אותה בכל תוקף. בהרחבה אפשר לקרוא על כך בחוברת "אמת ואמונה". לתשובת הרב דב ליאור שליט"א